**РИОСВ - Пловдив** **уведомява лицата, които произвеждат и внасят и възнамеряват да пускат флуоровъглеводороди на пазара**  на Европейския съюз през 2015 г. в количества равностойни на 100 тона СО2:

 Във връзка с изискванията на чл.16, параграф 2 на новия Регламент, на 21 май 2014 г. Комисията публикува „*Известие до производителите и вносителите на флуоровъглеводороди и до новите предприятия, които възнамеряват да пускат флуоровъглеводороди в насипно състояние на пазара на Европейския съюз през 2015 г.(2014/С153/07)“.*

Комисията е уведомила компаниите, които в изпълнение на чл. 6 от Регламент ЕО № 842/2006 г. са докладвали пускане на пазара на Европейския съюз на повече от 1 метричен тон флуоровъглеводороди за минимум една година за периода от 2009 до 2012 г., за задължението да се регистрират в електронния регистър за квоти най-късно до 01.07.2014 г. В тази връзка в случай, че желаете през 2015 г. да пускате на пазара флуоровъглеводороди в количества равностойни поне на 100 тона СО2 , **трябва да се ригистрирате в електронния регистър за квоти до 01 юли 2014** г., следвайки процедурата, разписана в точки 13-17 от „*Известие до производителите и вносителите на флуоровъглеводороди и до новите предприятия, които възнамеряват да пускат флуоровъглеводороди в насипно състояние на пазара на Европейския съюз през 2015 г.(2014/С153/07)“. Текстът на известието може да бъде намерен на страницата на Министерството на околната среда и водите в раздел „ВЪЗДУХ“/ Флуорирани парникови газове/Съобщения:*

[*http://www.moew.government.bg/?show=top&cid=112*](http://www.moew.government.bg/?show=top&cid=112)